
De  aUqnot 


Horatii  carminibns  commentatio  critica. 


Ijuin  proximo  auctumno  Horatii  carminum,  quae  per  complures  annos  nisi  aliud  agens  non 
attigeram,  interpretationem  aggredienti  primum  mihi  Peerlkampii  editio,  quam  fama  tantora  nove- 
ram,  in  manus  venisset,  exhorrui  paene ,  quantas  ille  strages  edidisset  versuum,  stropharum, 
carminum,  primoque  me  fateor  damnatoria  eius  iudicia  nou  sine  multa  legisse  suspicione.  Quam- 
quam  enim  ex  quo  ipse  iudicare  didiceram  multa  Horatii  carmina  me  non  magnopere  tennerant, 
quippe  in  quibus  quam  primam  in  poeta  quaerimus  vim  poeticam  saepissime  desiderarem,  et 
universa  mea  de  Horalio  poeta  Ijrico  sententia  propemodum  cum  Teuffelii  iudicio,  quod  nu- 
perrime  ex  eius  libello  qui  CAarakteristik  des  Horax  inscribilur  cognovi,  congruerat,  atque  assuta 
quaedam  illis  aliena  manu  esse  additamenta  cum  alii  iudicarant ,  tum  ipse  persuasum  habebam ,  nun- 
quam  tameu  tot  tautisque  interpolatiouibus  haec  carmina  fuisse  obnoxia  suspicatus  eram.  Atque  initio 
quidem  ego  aliis  negotiis  impeditus  in  hauc  rem  minus  accurate  inquisivi,  praesertim  cum  in  secundi 
libri  quem  forte  explicabam  carminibus  decem  prioribus  Peerliiampius  minus  saevisse  videretor. 
Nec  tamen  me  fugiebat  non  pauca  ab  eo  recte  reprehendi.  Sed  cum  haec  res  paullatim  magis 
magisque  me  advertisset,  simulac  feriae  Christi  uatalium  advenerunt,  hoc  mihi  muneris  imposui, 
ut  Peerlkampii  iudicia  quam  posscm  diligcntissime  explorarem.  In  quo  negotio  ne  illius  argu- 
mentis  meum  iudicium  praeoccuparetur,  ita  rcm  institui,  ut  primo  singula  carmina  attente  legens 
ipse  quid  Horatio  non  posset  digDuni  existimari  inquirerem,  et  quae  suspecta  aut  spuria  mihi 
viderentur  notarcm,  tum  Peerlkampii  annotationem  legcrem  et  examinarem.  Quo  modo  cum 
quattuor  carminum  libros  absolvissem,  interiecto  plus  menstruo  tempore,  omisso  et  Peerlkampio 
et  mea  annotatione,  aliud  Horatii  exemplar  sumpsi  rcpctitaque  lectione  iterum  notavi  quae  me  offen- 
derent.  Tum  utramque  uotationem  comparans  cum  plerumque  me  idem  in  utraque  lectione  sensisse 
viderem,  fuerunt  tamen  etiam  ct  quae  in  priore  lectione  iu  suspicionem  vocassem  aut  damna- 
vissem,  in  altcra  iutacta  reliquisscm,  et  quae  cum  prius  me  non  offendissent ,  postea  reprehensione 
digna  essent  visa.  Etsi  autem  nequaqunm  iam  ubique  mihi  vcrum  invenisse  vidcor,  sed  hanc  rem 
iterum  iterumque  explorandam  ccnsco,  tantum  tamcn  iam  nunc  mihi  pcrsuasi,  revera  multo  plura 
quam  vulgo  suspicantur  Horalio  alicna  manu  esse  adiccta;  quod  quomodo  ficri  poiuerit,  ut  adeo 
tota  carmina  illi  falso  adscriberentur ,  Peerlkampius  in  epistola  ad  Descurium  Horatio  suo  praemissa 

satis  uiibi  videtur  demonstrasse.  Ut  vero  quid  de  Peerlkampio  seotiam  declarem,  quamvis  saepis- 
sime  mea  sententia  ab  illius  iudicio  discrepet,  quamvis  non  raro  ille  argutius  quam  verius  iudi- 
carit,  multa  mira  protulerit,  interdum  propemodum  calumniatus  sit  omninoque  saepe  poetae  iniuriam 
fecerit,  tamen  etiam  verum  saepissime  vidisse  mibi  videtur  et  omnino  non  male  de  poeta  meri- 
tus  esse.  In  boc  tamen  non  levem  errorem  idem  commisit,  quem  iam  ab  aliis  viris  doctis  notatum 
memini,  quod  nibil  nisi  quod  omnibus  paene  numeris  absolutum  esset  Horatio  dignum  putaus 
propemodum  quidquid  aliqua  de  causa  vituperandum  sibi  videretur  ab  illo  censuit  non  posse  pro- 
fectum  esse.  Me  quidem  ei  uon  principem  iuter  poetas  lyricos  locum  concedere  iam  supra  signi- 
iicavi,  unde  sequitur,  ut  etiam  minus  bona  et  viliosa  ab  eo  dici  potuisse  putem.  Erit  igitur 
quaedam  quasi  norma  adbibenda,  qua  quid  Horatio  dignum,  quid  indignum  censeamus  constituatur. 
Quam  quidem  maxime  multa  et  diligentissima  lectio  praebebit  iudiciumque  multo  usu  exercitatum 
et  subactum.  Ex  iis  autem  quae  dubitationem  non  admittunt  iudicium  formandum  erit  de 
dubiis  et  suspeclis.  Quidquid  vero  de  poelico  Horatii  ingenio  iudicaris,  boc  quidem  cum  ex 
Sermonibus  eius,  tum  maxime  ex  Epistolis  apparet,  limato  illum  fuisse  praeditum  iudicio  subtilis- 
simoque  recli  et  pulcbri  sensu,  ut  ne  in  carminibus  quidem,  quibus  ipse  multis  locis  tanfum 
tribuat  immortaleuque  inde  laudem  sibi  auguretur,  aut  ea  quae  orationem  babent  vitiosam,  aut  quae 
iueptam  praebent  seuteutiam,  aut  denique  quae  loco  iuepto  sunt  posita,  digna  illo  aut  profecta 
ab  illo  videri  debeant,  licet  ipse  etiam  interdum  dormitaverit.  Tola  autem  baec  quaestio  cum 
digna  mibi  visa  esset  quae  subtilius  tractaretur  et  ad  finem  quantum  fieri  posset  perduceretur, 
coDsilium  ceperam,  si  idcra  animus  mihi  maneret,  proxima  quae  mibi  edenda  esset  scriptione 
scbolastica  eam  proponere.  Verum  cum  is  qui  nunc  programma  scripturus  erat  multis  negotiis 
iwpcditus  sua  absolvere  nou  potuisset,  ego,  ne  plane  deesset  talis  scriptiuncula,  iam  uunc  de 
aliquot  Horaiii  carmiuibus,  in  quibus  quae  Peerlkampius  in  suspicionem  non  vocavit  ego  spuria 
esse  existiraarem,  sententiam  meam  explicavi.  Quod  quo  facerem  audacius,  permovit  me  quodam- 
modo  God.  Hermanni  auctoritas,  qui  similem  eiusmodi  commentatiunculam  de  Carm.  IV.  8. 
V.  15 — 20.  ante  bos  septem  annos  a  me  editam  approbasset,  et  cuius  cum  sententia  roibi  tum 
ignota  de  Carm.  I.,  1.  mea  congruissset. 

De  Carm.  I.,  1.  v.  1.  2.  35.  36. 

Cum  mullis  annis  interiectis  denuo  boc  carmen  lcgerem,  iterum,  ut  iam  diu  et  saepe  antea 
factum  erat,  offensioui  inihi  fuerunt  duo  versus  ultimi  et  sententia  parum  apta  et  orationis  vitio, 
quia  pro  guodsi  oppositionis  ratio  aut  quodsitu,  quod  tamen  metrum  non  admitteret,  aut  tu  si  postu- 
laret.  Sententiam  autem  parum  aptam  dico,  quia  si  Euterpe  et  Poljbjmnia  poelae  favent  (v.  33. 34.), 
i.  e.  si  ingenium  babet  poeticum,  Maeceuatis  iudicio  quamvis  polito  tamen  nimium  tribuit  et  ad 
iudignam  desceudit  adulationem.  Deiude  vero  nimis  tenue  et  ieiunum  mihi  videbatur,  quod  graudi- 
loquam  iliam  allocutionem :  Maecenas,  atavis  edite  regibiis,  o  et  praesidium  et  dulce  decus  meum,  tri- 
ginta  duobus  versibus  interiectis  nibil  ad  Maecenatem  pertinentibus  iisque  satis  exilis  argumenti  nihil 
sequeretur   nisi   boc  :    quodsi  me  lyricis  vatibus  inseris,  insigni  /eriam  sidera  vertice.     Nec  tamen 


■--*■- 


quid  facerem  habebam,  cum  initium  illud  sane  quaedam  ut  ad  Maecenatem  converterentur  postu- 
laret.  lam  vero  aiia  res  me  movebat.  Videbam  enim  apud  Orellium  el  hoc  carmen  et  reliqua 
quae  adhuc  monostropha  edita  essent  Meinekio  auctore  in  slrophas  quatemorum  versuum  divisa 
esse  idemque  iam  ante  Meinekium  factum  memineram  a  Lachmanno  in  CatuUi  carmine  Asclepiadeo 
(30.).  Quod  qua  niteretur  auctoritate  ignorabam  atque  etiam  nunc  ignoro,  licet  postea  Her- 
mannum  sic  iudicare  viderim,  scite  observasse  A.  Meinekium ,  omnia  Horatii  carmina  ex  strophis 
quattuor  versuum  esse  composita.  lam  de  ea  re  cogitans  tunc  sic  ratiocinatus  sum:  cum  neque 
Graecorum  exemplis,  quae  nulla  exstarent  integra,  haec  ratio  niteretur,  nec,  quod  quidem  ego 
scirem,  metricorum  auctoritate,  (amen  indicia  quaedam  necesse  esse  exstare.  Horum  autem  maxi- 
mum  debere  esse  sententiarum  et  interpunctionis  rationem.  Nam  cum  etiam  imparium  versuum 
strophae,  quamvis  ipsa  forma  clausulae  earum  indicarentur,  plerumque  certe  seutentias  clau- 
derent,  multo  magis  hoc  necessarium  esse  in  strophis  quae  aut  ex  uno  et  eodem  versuum  genere 
aut  ex  alternantibus  essent  compositae:  qui  enim  aliter  strophas  posse  distingui?  At  cum  ad  hanc 
legem  hoc  primum  carmen  examinarem,  ut  nuuc  quidem  se  habet,  semel  tantum  v.  28.  sententiam 
cum  stropbae  fine  terminari  vidi,  praeterea  v.  8.  certe  minorem  esse  distinctionem ,  sex  stropbas 
inscite  in  mediis  enuntiatis  terminari,  senteutias  stropharum  ratione  discerpi.  At  versibus  I.  2. 35.  36. 
omissis  omnia  videbam  apte  procedere,  omnes  strophas  plena  sententia  claudi,  praeter  solam 
septimam  (v.  30.),  ubi  in  oratione  magis  vivida  et  commota  posset  esse  excusatio.  Itaque  iam 
vix  dubitabam ,  quiu  quattuor  illi  versus  (1.  2.  35.  36.)  essent  delendi.  Ipsam  autem  allocutionem 
posse  ex  II.  17.  repetitam  esse.  Peerlkampium  vero  versus  3.  4.  5.  9.  10.  30.  35.  eiicientem  minus 
feliciter  rem  gessisse  non  magnopere  mirandum  mihi  videbatur,  quippe  qui  strophicam  illam  ratio- 
nem  non  haberet  coguitam.  Ecce  vero,  praeter  opinionem  ex  Analectis  Horatio  Orelliano  sub- 
iectis,  iu  quae  librum  evolvens  incideram,  summo  meo  gaudio  inteliexi  God.  Hermanno  in  Disser- 
tatione  a.  1842.  de  primo  Horatii  carmine  edita  eosdem  quos  mihi  versus  recidendos  videri. 

Forte  eodem  die  quo  haec  acciderant  ad  me  venit  Kiesslingius.  Cui  cum  ea  narrassem 
et  me  Hermannum  litteris  rogare  veile,  ut  dissertationis  illius  copiam  mihi  faceret,  magno  meo 
gaudio  se  ille  habere  eam  dixit  statimque  ad  me  missurum.  Idque  benigne  fecit.  Tum  etiam 
quae  de  stropbarum  ratione  exislimaveram  Hermanni  sententia  intellexi  comprobari.  Sic  enim 
ille  (p.  10) :  "Hic  vero  eximium  nobis  ttuxilium  fert  illa  quam  dixi  Meinekii  observatio.  Nam 
recisis  et  primis  duobus  et  duobus  postremis  carminis  versibus  non  solum  strophas  plena  sententia 
conclusus,  nisi  prope  Jinem ,  quoloco  alacrior  et  concitatior  sermo  iUam  aeqttabilitatem  negligi  patitur, 
sed  etiam  totum  carmen  apte  pulcreque  compositum  habemus.f  —  Ceterum  confirmari  quodammodo 
haec  strophica  ratio  videtur  carmine  illo  amoebaeo  (C.  III.  9.)  ubi  personis  colloquentibus  quateroi 
versus  sexies  sunt  tributi.  —  Postea  cetera  etiam  carmina  quae  huc  pertinent  ad  hanc  iegem 
examinans  certe  muito  plnribus  locis  eam  observatam  vidi,  negiectam  autem  mazime  ubi  maior 
affectus  eam  uegiigi  paterelur.  Spectauda  autem  hic  sunt  carmina  I.  3.  4.  7.  8.  II.  13.  18.  19. 
28.  36 ,  II.  18.,  lil.  9.  15.  19.  24.  25.  28.  30.,  IV.  1.  3.  7.  8.  10.  Ex  quibus  eximeuda  sunt  UI.  9., 
quod  iam  modo  commemoravi,  et  IV.  8.    Nam  cum  hoc  34  versus  habeat,  sive  eieceris  quattuor 

iilos  versus  quos  ego  eliaiinaudos  ceuseo  (15 — 20:  non  celeres  fugat  —  lueratus  redut);  sive 
retioaeris,  strophica  ratio  neglecta  iuvenietur.  Itaque  Meinekius  post  v.  17.  quem  cum  Bentieio 
dainnat  duorum  versuum  lacunam  significans  tres  Horatii  versus  periisse  censuit.  lo  hac  ratione 
plena  sententia  strophae  altera,  tertia,  quarta,  octava  coucluduntur;  prima,  quinta,  sexta,  septima 
ex  concitatiore  sermone  faciiem  habent  excusationem.  Eaedem  stropharum  terminationes  erunt, 
si  eiectis  quattnor  illis  quos  ego  damnavi  versibus  duo  Horatii  excidisse  statuerimus,  nisi  quod 
tum  non  novem,  sed  octo  stropharum  erit  carmeft.  Sin  hanc  rationem  reieceris,  statuendum 
erit,  praeter  illos  quattuor  duo  versus  esse  recidendos,  qui  non  possuut  esse  alii  quam  vv.  7.  8.: 
ffic  iOJCOy  Kquidis  ille  coloribus  SoUers  nunc  hominem  ponere,  nunc  deum.  Quae  verba  quamvis 
per  se  sint  bona,  tamen  facile  possuut  desiderari ,  nec  Censorino  ignotum  erat,  Parrhasium  pictorem, 
Scopam  statuarium  fuisse  egregium.  Ad  hanc  rationem  cum  inclinassem,  ex  Orellii  annotatione 
intellexi,  Kneightleium  Hibernum  propter  strophicam  rationem  eosdem  versus  subditicios  esse  statuere. 
Fatendum  tamen  est,  sic  duas  tantum  strophas,  alteram  (v.  10.)  et  sextam  (v.  30.)  plena  sententia 
terminari :  primam ,  tertiam  (v.  14.) ,  quartam  (v.  22.) ,  quintam  (v.  26.)  media  in  enuntiatione  exire. 
Quam  liberiorem  rationem  etiam  in  aliis  quibusdam  carminibus  adhibitam  videbimus  Apponam 
autem  tabulam  reliquorum  carminum,  qno  facilius  tota  rei  ratio  conspiciatur. 

Carm  I.    3.   lex  ilia  observata  7  locis,  neglecta  2Ioci9 

£x  posteriorum  locorum  numero  aliquot  certe  minimam  habent  interpuuctionem,  plerique 
ea  quam  sopra  attuli  excusatione  utuntur,  vehemenliore  sermonis  commotione,  imprimis  III.  25. 
et  30.  -^     Postremo  monebo,  Catulli  carm.  30  huic  rationi  totum  convenirc. 


lUe  et  ne/asto  te  posuit  die, 
Qtiicunque  primvtn ,  et  sacrHega  tnanu 
Produxit,  arbos,  in  nepotum 

Pemiciem  opprobriumque  poffii 

lllum  et  parentis  credideriiu  sui 
Fregisse  cervicem  et  penetralia 
Sparsisse  noctumo  cruore 

Hospitis;  ille  venena  Colcba 

£t  quidquid  usquam  concipitur  nefas 
TractaTit,  agro  qui  statuit  meo  : 
Te,  triste  lignum,  te  caducum 
In  domini  capot  immerentis. 


vu 


De  Carin.  II.  13. 

Quid  quisque  vitet,  nunquam  homini  satts 
Cautum  est  in  horas:  navita  Bosporum 
Poenus  perhorrescit  neque  ultra 
Caeca  timet  aliunde /ata, 

Miles  sagittas  et  celerem /ugam 
Parthi,   catenas  Partkus  et  Italum 
Robur;   sed  improvisa  leti 

Vis  rapuit  rapietque  gentis. 


15 


do 


Quam  paene  furvae  regna  Proserpinae 
10        Et  iudicantem  vidimus  Aeacum    ' 
Sedesque  discretas  piorum  et 

Aeoliis  fidibus  querentem  cett. 


Quae  in  his  eiicienda  putarem,  Peerlkampii  exemplo  inclinatis  litterarum  fonnis  significavi. 
Ac  primam  quidem  stropbam  iam  Peerlkampius  damnavit.  »Gutetus  etiam,  inquit,  quaJttuor  versus 
sustulit.  Neque  fiaec  tam  perturbato  verborum  ordine  a  bono  scriptore  dici  potuerunt.  Viri  eruditi 
variis  coniecturis  obscuritatem  illustrare  tentarunt.  Cogitavi  aliquando  de  verbis  iia  transponendis : 
Quicunque  primum  te  posnit  die  Ille  et  nefasto  et  sacrilega  manu  Produxit.  Sed  versus  sunt  spurii,  et 
propter  intricatam  illam  constructionem ,  et  ineptas  rei  eiusdem  sine  ulla  gravitate  repetitiones.  Quis 
enim  aequo  animo  haec /erat :  Quicunque  te  posuit,  produxit,  o  arbos,  qui  ^estatuit  agro  meo,  o  triste 
Iignum?«  Hacc  quamvis  verissime  dicla  mibi  videantur,  sunt  tamen  ctiam  alia  quae  reprehen- 
sione  digna  sint  et  ab  oratione  et  a  sententia.  De  illa  ut  prius  exponam,  quis  Horatium  tam 
iuscite  rem  egisse  putaverit,  ut  ille  et  —  et  —  illum  et  —  et  —  ille  —  et  —  diceret?  Tolerabilior 
paullo  forraa  tum  fortasse  fiet,  si  et  v.  5.  pro  etiam  dictum  putabimus.  At  non  multum  lucra- 
bimur  propter  sententiae  labem.  Nam  quid  est  arborem  sacrilega  manu  producere?  Producere 
enim  arborem  cum  nibil  possit  esse  nisi  gross%iehn,  manu  quidem  boc  nequaquam  fit,  etsi  quaedam 
manu  sunt  perageuda ,  ut  palo  alliganda  arbor,  amputanda,  irriganda,  alia.  Deinde  mire  sane  dicturo 
in  opprobrium  pagi  arborem  illam  esse  positam  et  productam ,  quasi  pagi  aliqua  possit  esse  culpa. 
Certc  multis  pagis  talis  culpa  indeque  opprobrium  esset  tribuendum.  Vix  igitur  dubium  essc 
potest,  quin  qui  banc  stropbam  praemisit  Hoialium  et  forma  orationis  infeliciter  imilatus  sit  et 
sententiam  raale  variaverit,  in  quo  intolerabiles  admisit  repetitiones.  Nampraeterea  quae  Peerlkam- 
pius  attulit,  sacrilegae  manui  respondet  patris  et  bospilis  caedes,  vcneficia  et  quidquid  usquam  concipi- 
tur  nefas;  verbis  in  nepotum  pemiciem  variantur  haec:  te  caducum  in  domini  caput  immerentis. 

Verum  non  magis  mibi  Horatii  esse  videntur  stropbae  qnarta  el  quiota.  Quibus  sublatis 
quam  apta  fit  oralio,  quam  convenienler  mortis  proxim^  imminentis  periculum  slaiim  subsequitur 
orci  cogitatio!  Mam  cum  tanquam  in  re  praesenti  boc  carmen  Horatius  dicat  aut  certe  dicere 
videri  velit,  qui  in  ipso  summo  terrore  quo  paene  iam  perisse  sibi  videlur  geueralibus  istis  sen- 
tentiis  et  locis  communibus  qui  a  v.  13.  ad  v.  20.  leguntur  locus  esse  poterat?  Quibus  tanquam 
frig^da    aqua  perfunditur  sensus  vebementissimo  illo  affectu  abreptus  et  inceosu».    Quis  deBique 

illis  versibus  omissis  quidquam  desidcret?  Qaid  enim  inter  vitae  periculi  et  mortis  cogitationem 
potest  intercedere?  Atque  ipsae  illae  sententiae  interiectae  ne  recte  quidem  sunt  dictae.  Sed 
videamus  singula.  Quid  quisque  vitet ,  nunquam  homini  satis  cautum  ^est  in  /loras,  In  his  aut 
quisque  aut  homini  falso  et  inepte  additum.  Cum  enim  non  hoc  dictum  esse  possit,  nemini 
unquam  satis  cautum  esse  quid  alius  quicunque  vitet,  sed  necessario  quid  ipse  vitet,  homini  appa- 
ret  ad  quisque  referendum  esse.  Illud  vero  pronominis  locum  non  potest  habere,  ut  pro  ei  dictum 
esse  videatur,  cum  nomen  ilhid  pariter  ac  vir  pronominaliter  non  possit  dici  nisi  de  certa  persona, 
quae  hic  nulla  est.  Uode  manifestum  est  aut  quisque  aut  homini  supervacaneum  esse.  —  lam 
haec  sententia  generalis  exemplis  illustratur  non  aptissimis.  Certe  navita  Poenus  Bosporum  per- 
horrescens  non  bene  electus  est.  Etiam  Peerlkampius  offenditur.  Sumit  exemplum,  inquit,  nautae 
et  rnilitis.  Cur  nautae  Poeni,  non  inteUigo.  Si  Poenus  servetur,  vix  aliter  facere  possumus, 
quin  miles  etiam  Poenus  accipiatur.  Scilicet:  »Navita  Poenus  perhorrescit  Bosporum,  miles 
Poenus  perhorrescit  Parthos.»  Scio  qaomodo  hoc  evitari  posse  videatur:  nempe  miles  Italus  assu- 
mendum  e  sequentibus  Italum  robur.  Sed  naturalis  verborum  ordo,  ut  nunc  legitur,  ipse  invitis 
etiam  ostendit  navitam  Poenum  et  militem  Poenum.  Pro  importuna  voce  Poenus  mihi  ali- 
quid  requiri  videturj  unde  intelligamus ,  quid  in  Bosporo  praecipue  sit  timendum.  Si  v.  c.  legeretur 
navita  Bospori  Aestus  perhorrescit,  vel  simile  quid,  esset  simplex  et  perspicua  sententia. 
Mercatores  nostri  timent  impetum  Bospori ,  milites  nostri  timent  fugam  simulatam  Parthorum,  Parthi 
timent  milites  nostros.  De  Bosporo  ipso  cfr.  Horat.  II.  Carm.  20.,  14.  et  III.  4.,  30.«  — 
Emendationem  ct  hic  Peerlkampius  et  v.  17.  Bentleius  (reducem  fugam  pro  celerem)  tentarunt  recte 
existimantes  ita  Horatium  scribere  non  potuisse :  at  interpolatorem  illum  cui  haec  debentur  non 
est  quod  invitum  vitiis  liberemus.  Servabitur  igitur  navita  Poenus.  Poeni  autem  non  ita  frequenter 
in  Bosporum  totamque  eam  regionem  uavigabant,  ut  illius  pericula  potissimum  formidarent.  Et 
quamvis  illis  haec  navigatio  usitata  fuerit  atque  eam  ob  causam  etiam  periculosa,  tamen  peritus 
nauta,  quaies  Poeni  erant,  Bospori  periculis  evitatis  minime  ab  omni  discrimine  tutus  sibi  videri 
poterat,  cum  et  Pontus  littoraque  eius  ultra  Bosporum  naviganti  el  renaviganti  mare  Aegaeum  quam 
plurima  et  maxima  pericula  minaretur.  Notior  est  haec  res  quam  ut  exemplis  eam  demonstrem. 
Deinde  in  sequentibus  verbis  male  est  factum,  quod  miles  obscure  dictum  est  pro  milite  Romano; 
nec  celerem  fugam  Parthi,  fortasse  ex  II.  7.,  9.  petitam,  adhuc  quisquam  satis  potuit  defendere. 
Tum  catenas  esse  intelligendas  Italas  etsi  ex  Italo  robore  perspicitur,  tamen  alieno  loco  commune 
utrique  nomini  adiectivum  collocatum  est.  Et  quae  tandem  est  ista  senteotia,  Parthos  nihil  nisi 
Romanorum  catenas  et  robur  metuere?  Non  etiam  mortem?  non  hanc  etiam  magis  quam  captivita- 
tem?  nisi  forte  auctor  simul  mortem  in  catenis  oppetendam  intellerit.  At  sicut  nunc  est,  haec 
proxime  sequenti  sententiae  non  congruunt.  Praeterea  v.  17.  aut  18.  verbum  erat  addendum; 
nunc  enim  dubium  est  perhorrescit  an  timet  repetendum  sit.  Denique  cum  in  praecedentibus  verbis 
Don  populus  Romanus  nec  Parthorum  natio,  sed  singuli  tantum  Romani  et  Parthi  intelligi  possiut, 
inscite  dictum  est  sed  improvisa  leti  vis  rapuit  rapietque  gentes.  Quemadmodum  autem  interpolator 
hoc  carmen  locis  communibus  inepte  illatis  corrupit,  simiiiter  etiam  alia  carmioa  de  quibus  sum 
acturus  corrupta  esse  demoDstrabo.  '  •      ^' :   ' 

IX 

De  Carm.  lU.  29. 
Priusquam  hic  ad  iustitutum  meum  pergam  ut  Horatium  pannis  assutis  tiberem ,  interpretem 
Legitur  enim: 

Eripe  te  morae^  5. 

Ne  semper  udum  TYbur  et  Aestdae 
Declive  contempleris  arvum  et 
Telegoni  iuga  parricidae. 
Post  morae  v.  5.  iu  ed.  Bas.  1545.  Lamb.  1605.  ac  sine  dubio  iu  aliis  antiquioribus,  et  ut  uunc 
ipsum  video,  apud  Meinekium  commate  distinguitur ,  in  iis  recentiorum  quas  ego  ad  manum  habeo, 
aut  colo  aut  semicolo.  Lambinus  etsi  locum  non  explicavit,  videtur  taraen  ut  alii  ne  pro  finali 
particula  habuisse;  quae  ratio  non  minoribus  laborat  incommodis  quam  eorum  qui  vetandi  parti- 
culam  esse  putant.  Utroque  enim  modo  contemplari  necessario  significaret  e  longinquo 
aspicere.  Quod  fieri  non  posse  intelligens  Peerlkampius :  «contemplamur  aliquid  praesentes, 
vel  non  longius  remoti,  ita  ut  singulas  res  visu  agnoscere  et  prohe  distinguere  possimus.  Quid 
multa?  Horatius  scripsit:  Eripe  te  morae^  Ut  —  contempleris.  Eripe  te  morae,  urbem 
relinque,  et  contemplare  aliquando  Tihur.  —  lunge :  ut  contempleris  Tibur  semper  udum.i 
Vere  et  in  hoc,  ut  semper  udum  iungeret,  Marklandum  aut  potius  Hardingium  secutus  est  et  sen- 
tentiam  emendatione  sua  rectam  dedit.  Verumtamen  non  est  credibile,  tum  apertam  et  facilem 
sententiam  a  librariis  ut  in  ne  mutato  csse  obscuratam  et  corruptam.  Sed  recte  se  babet  libro- 
rum  scriptura  commate  post  morae  posito,  modo  ne  aliter  accipiatur.  Est  autem  hic  idem  usus  par- 
ticulae  ac  post  verba  prohibendi,  ut  proxime  cum  morae  verba  ne  —  contempleris  iungenda  sint: 
eripe  te  omnibus  rebus  quae  te  morantur,  toUe  quidquid  in  mora  tibi  est,  ne  —  contempleris ,  omni 
mora  rupta  et  sublata  quam  primum  contemplare  Tibur  semper  udum. 

lam*  si  illis  quae  supra  posuimus  Horatii  verbis  statim  haec  subiicerentur: 

lam  clarus  occultum  Andromedae  pater  i 

Ostendit  ignem ,  iam  Procyon  furit  ' 

El  steHa  vesani  Leonis  :  | 

Sole  dies  referente  siccos;  20.  .| 

lam  pastor  umbras  cum  grege  languido  cett. 
sententiae  arte  et  apte  essent  nexae.     Quamprimum  urbe  relicta  rus  veni;    iam  enim  adest  tempus 
rusticandi,   cum  gravissimus  sit  aestut  ct  maxime  iis  molestus  qui  in  urbe  degunt.     Nudc  autem 
haec  inserta  leguntur  j 

Fastidiosetm  desere  copiam  et 
Molem  propinquam  nubibus  arduis;  10. 

Omitte  mirari  beatae 

Fumum  et  opes  strepitumque  Romae. 
Plerumque  gratae  divitibus  vices, 
Mundaeque  parvo  sub  lare  pauperum 

Coenae  sine  aulaeis  et  ostro  15. 

SoUicitam  expUcuere  frontem. 

Harum  stropharum  priorem  etiam  Peerlkampius  spuriam  esse  iudicavit  his  argumentis :  »ScAo- 
liastae  in  ruperioribus  legentes:  nec  semper  udum  Tibur  contemplere,  addiderunt  hanc  interpreta- 
iionem,  quae  est  commentatoris  Cruquiani:  »Turrim  in  horfis  suis  construxisse  dicebatur  Maecenas, 
unde  haec  prospiceret."  Et  hoc  necessarium  eraf,  ut  sciremus  quomodo  Maecenas  Romae  Tihur 
videre  posset.  Non  erat  necessariumy  si  Horatius  statim  addidisset  »desere  molem  propinquam  nubi- 
bus  arduis.»  Pro  copia  magis  Latinum  esset  copiae.»  Tum  ad  vv.  10.  11.:  «Maecenas,  hoc 
tempore  urbi  praefectus ,  erat  anxius  propter  bella  imminentia.  Tali  animo  quis  miratur  /umum, 
opes  et  strepitum  urbis?  Et  omnino  quis  miratur,  quod  in  magnis  urbibus  pessimum  est,  fumum 
et  strepitum?  Mirari  potest,  qui primum  videt,  v-  c.  rusticus  aliquis,  non  Maecenas,  qui  propter 
consuetudinem  iam  non  sentiehat.  Et  erat  in  turri  sua  satis  a  molestiis  istis  remotus.  Cur  autem 
ille  miraretur  opes?  Qui  omnia  haheret,  quae  cuperet?  Sed  et  vox  opes  hic  incertae  admodum 
significationis  est,  adeo  ut  interpretes  fere  nesciant  quam  sumturi  sint.  Neque  bene  convenit  cum 
fumo  et  strepitu.  Atque  adhuc  secutus  sum  vulgatam  fumi  interpretationem.  Quid  fiet,  si 
fumum  non  proprie  accipiamus?  Tum  Maecenas  miraretur  /umines  vanos  et  assentatores. 
cfr.  Martial.  IV.  epigr.  5.  —  Neque  verbum  omitte  omni  vitio  caret.  Omitii/nus  aliquid ,  quod  non 
repettmus ,  nisi  addatur  parumper ,  aliquamdiu.  lam  Horatius  non  poterat  rogare  Maecena- 
tem,  ut  omitieret  Romae  vivere,  sed  ut  dies  aliquot  urbem  relinqueret  et  ruri  frontem  explicaret." 
His  argumentis  equidem  nou  dubito  accedere ,  licet  non  recte  mihi  videatur  copiam  singulari  numero 
positum  reprehendere,  qui  ipsam  qua  Maeceuas  fruitur  condicionem  significet.  Praeterea  autem 
hoc  addo,  hac  stropha  verba  Horatii  illa  eripe  te  morae  explicari  et  quae  res  eum  morari  possint 
enumerari.  At  deserendam  esse  urbem  et  eius  delicias  iam  antea  satis  indicatum  erat  iis  verbis 
quae  non  egerent  interpretatione.  Itaqiie  ego  non  hanc  modo  stropham  damnandam  existimo,  quae 
tamen  certe  sententiarum  nexum  nou  perturbet,  sed  magis  etiam  quartam,  quia  uexum  illum  loco 
communi  inepte  interrumpit.  Utraque  autem  stropha  artc  cohaeret.  Namque  fastidiosae  copiae 
quartae  strophae  locus  communis  opponitur,  quae  ut  aliquo  modo  inseri  posset,  illa  praeroittenda  erat. 
Ac  ne  vera  quidem  ab  omni  parte  est  quartae  strophae  sententia.  Non  plerumque  gratae  sunt  divi- 
tibus  tales  vices,  sed  et  raro  hoc  fjt  et  si  quaudo  fit,  magnopere  laudatur.  Quod  sensisse  videntur 
ii  qui  comma  quod  post  vices  v.  13.  positum  erat  sustulerunt,  ut  verba  plerumque  gratae  divi- 
tihus  vices  non  plenae  et  absolutae  enuntiationis  locum  haberent,  sed  et  gratae  vices  et  mundae 
parvo  sub  lare  pauperum  coenae  sollicitam  frontem  explicare  dicerentur,  plerumque  autem  ad 
explicuere  referri  posset.  Quod  equidem  magnopere  vereor  ne  non  recte  sit  factum:  uam  tum  diviti- 
hus  additum  est  incomniode:  oft  hat  der  den  Reichen  angenehme  Wechsel  und  ein  reinliches  Mahl  in 
einem  armen  Hause  die  sorgenvoUe  Stirn  gegldttet.  Cur  enim  divitibus  quam  aliis  vices  sint  gratiores? 
Pauper  quidem  homo  et  miser  eas  optat  multo  vehementius,  atque  omnino  res  in  mehus  mutatas 
quivis  mavult  quam  in  deterius.  Neque  ut  cum  verbo  explicuere  iungatur  divitihus  ulla  ratione 
fieri  potest.  Pluralis  vero  ille  mundae  —  coenae  metri  necessitate  esse  adhibitus  mihi  videtur, 
cum  aptior  esset  singularis  quem  supra  vertendo  expressi.  —  lam  vero  ut  missum  faciam  hanc 
sententiam  non  esse   prorsus  veram   et   incommodo    loco   positam,    num   Horatius  tunc    primum 

Maecenatem  invitavit,  ut  ita  excusandam  putaret  apparatus  siii  tenuitatem?  Nemo,  opinor,  affir- 
mabit,  sive  cum  Kirchnero  anno  733.,  sive  cum  Frankio  a.  729.  boc  carmen  assignaverit.  Nec 
vero  ipse  ille  apparatus  quem  Horatius  offert  tam  tenuis  est,  quo  Maecenas  quamvis  delicatus  bomo 
nequeat  paucas  per  boras  acquiescere.  Cfr.  Epod.  9.  Carm.  III.  8.  quod  equidem  Peerlkampio 
spurium  iudicanti  non  assentior,   cum  de  I.  20.  facile  concedam. 

I  De   Carm.  IV.  4. 

In  hoc  carmine  ego  non  modo  ea  quae  Peerlkampius  damuavit,  vv.  2.  3.  4.  6.  18  —  22. 
(quihus  —  omnia),  41 — 48.  73 — 76.  eliminanda  arbitror,  sed  praelerea  etiam  w.  29 — 36.  65 — 68. 
Sed  videamus  singula  De  quibus  ubi  Peerlkampium  sequor,  annotationem  eius  dabo  in  brevius 
contractam,  quibus  ubi  quid  monendum  mihi  visum  fuerit,   mea  inseram. 

Qualem  ministrum  fulmiois  alitem, 
Cui  rex  deorum  regnum  in  aves  vagas 

Permisit  expertus  fidelem 
!  luppiter  in  Ganymede  flavo, 

Olim  iuventas  et  patrius  vigor  5.  ' 

AYrfo  lahorum  propulit  inscium 

Vernique  iam  nimbis  remotis  .' 

Insolitos  docuere  nisus 

Venti  paventew  cett. 

De  his  Peerlkampius  ita  disserit:  »Primam  versuum  interpolatorum  (2.  3.  4.  6.)  suspicionem 
mihi  excitavit  comparationis  longitudo.  Enarratio  autem  fahulae  tam  convenit  ingenio  grammatici, 
quam  aliena  est  a  re  proposita.  Frigida  parenthesis  ne  in  pedestri  quidem  oratione  tolerari  posset. 
Neque  illa  satis  recte  procedunt:  »sicuti  iuvenij  aguila  cui  luppiter  regnum  in  aves  dedit,  quia 
fidelem  expertus  est  in  Ganymede.«  Nam  hic  neque  intelligi  potest  eadem  aquHaj  sed  genus  aqui- 
larum:  et  quae  Ganymedem  rapuit,  non  primos  nisus  tentabat,  sefl  iam  erat  rohusta.  Quod  sequitur 
de  eadem  aquila  mox  impetus  in  dracones  meditante  (v.  Yi.),  hoc  difficultatem  non  plane  tollit. 
Lahores  aquilae  Horatius,  credo,  non  dixijset.  Factus  videtur  hic  versus  ex  sequenti,  docuere 
nisus  insolitos.K  Persuasit  mihi  vir  sagacissimus,  nisi  qnod  v.  6.,  si  per  se  ipse  spectetur,  mihi 
non  videtur  vituperandus.  Nam  quidni  intenti  volatus  dicantur  labores?  At  tamen  ferri 
nequit  propter  molestam  eiasdem  rei  repetitionem;  nam  cuius  nisus  dicuntur  insoliti,  is  laborum 
est  inscius.  Sed  praeter  ea  quae  Peerlkampius  notavit  vereor  ne  verba  fidelem  —  in  Ganymede 
fiavo  non  recte  habeant.  Minister  fidelis  est  aut  in  domino,  aut  in  opera,  amicus  in  amico,  aut 
in  amicitia  aut  in  officio  aliquo.  lam  aquila  fidelis  esse  poterat  in  love  aut  in  opera  praestanda, 
V.  c.  in  rapiendo  Ganjmede,  vel  omnino  kv  rolz  Ttepi  ravu/jt^dtjv ,  ut  dici  posset  expertus  — 
fidelem  in  Ganymede  rapto  i.  e.  in  Ganjmedis  raptu.  Quomodo  vero  illa  fidelis  esse  potuerit  in 
ipso  Ganymede,  in  persona  eius,  equidem  me  fateor  non  intelligere,  nisi  forte  fidelem  eo  se  praestitit, 
qnod  puerum  illom  non  aut  alio  avexit  aut  dilaceravit  et  devoravit,  sed  incolumem  ad  lovem  per- 
tulit.     Quod  quamvis  ineptum  esset,  tamen  ne  sic  quidem  oratio  vitii  foret  expers.     Nam   si  pro 

Ganymed^  leporem  aut  ovem  lovi  affereudam  fuisse  posueris,  quis  dixerit  aquilam  fidelem  fuisse 
in  lepore  aut  ove?  Itaque  hoc  oratiouis  vitium  equidem  non  Horatio  tribuerim.  Denique  luppiter 
nomen  cum  eo  quo  positum  est  loco  cum  poudere  quodam  additum  esse  debeat,  tamen  hoc  pon- 
dere  prorsus  caret  ac  magis  ut  versus  explerctur  adiectum  videtur.  Neque  enim ,  ut  non  inepte  v.  2. 
rex  deorum  et  regnurn  in  aves  componuntur,  sic  v.  4   lovem  cum  Ganymede  compositum  dixeris. 

Videre  Rbaeti  bella  sub  Alpibns  Doctrina  sed  vim  procreat  insitam, 

Drusum  gereutem  ViDdelici;    ^uibus  Rectique  cultus  pectora  roborant; 

Mos  unde  deductus  per  omne  Utcunque  defecere  mores,  35, 

Tempus  Amaxonia  securi  20.  Indecorant  bene  nata  culpae. 

Deztras  obarmet,  quaerere  distuli ;  Qu>d  debeas,  o  Roma,   Neronibus, 

Nec  scire  /as  est  omnia;    sed  diu  Testis  Metaurum  flumeu  et  Hasdrubal 
Lateque  victrices  catervae  Devictus  et  pulcher  fugatis 

Cousiliis  iuvenis  revictae  Ille  dies  Latio  teuebris,  40. 

Sensere,  quid  mens  rite,  quid  iudoles  25.      Qui  primus  alma  risit  adorea, 
Nutrita  faustis  sub  penetralibus  Dirus  per  urbes  Afer  ut  Italas 

Posset,  quid  Augusti  paternus  Ceu  flamma  per  taedas  vel  Eurus 

In  pueros  animus  Nerones.  Per  Siculcu  equitavit  undas. 

Fortes  creantur  fortibus  et  bonis;  Post  hoc  secundis  usque  lahoribus  45. 

Est  in  iuvencis,  est  in  equis  patrum  30.      Romana  pubes  crevit,  et  impio 
Virtus ,  neque  imbellem  feroces  Vastata  Poenorum  tumultu 

ProgenerarU  aquilae  columbam.  Fana  deos  habuere  rectos; 

Dixitque  taudem  perfidus  Hannibal  cett. 
Primum  eiectis  verbis  quibus  —  omnia  w.  18 — 22.  haec  tantum  Horatii  esse: 

Videre  Rhaeti  bella  sub  Alpibus 
Drusum  gerentem  Vindelici:  et  diu 
Lateque  victrices  catervae 

ConsUiis  iuvenis  revictae    Sensere  cett. 

cum  iam  a  multis  aute  Peerlkampium  intellectum  sit  iisque  argumentis  demonstratum ,  quae  uullum 
dubitandi  locum  relinquerent ,  ne  verbum  quidem  mihi  addendum  videtur.  —  PauUo  post  si  ver- 
sibus  29 — 36.  omissis  legatur:  Sensere,  quid  mens  rite,  quid  indoles  Nutrita  faustis  sidt  penetra- 
libus  Posset,  guid  Augusti  paternus  In  pueros  animus  Nerones.  Quid  debeas,  o  Roma,  Nero- 
nibus,  Testis  Metaurum  flumen  et  Hasdrubal  Devictus  cett.,  nemo  fuerit,  opinor,  cui  oratio  non 
beoe  esse  vincta  sententiaeque  apte  procedere  videautur.  At  nunc  ncxus  earum  incommode  inter- 
rumpitur  insertis  duabus  strophis  (w.  29 — ^36.)  tanto  molestioribus,  quia  nibil  afferunt  quod  non  iam 
proKime  antecedeute  stropba  (w.  25—28.)  satis  sit  indicatum,  nisi  quod  generalibus  seotentiis  res 
illustratur.  Itaque  etsi  illae  sententiae  (Fortes  creantur  —  culpae)  per  se  ipsae  neque  ab  elocutioue 
iu  allam  ioGurrunt  reprehensionem ,  nequenimis  exagitandum  est  illud,  quod  uon  semper  fortes  cre- 
entur  a  fortibus  et  bonis  (multae  enim  eiusmodi  sententiae  non  ab  omni  parte  verae  sunt  et  huius 
quidem  non  paud  ioter  Graecos  fuerunt  auctores);  tamenmihi  certe,  si  ipseHoratius  haec  ccripserit. 

alieno  loco  sententiosae  sapientiae  videtur  indulsisse  nec  eo  satis  posse  excusari  quod  Augusti 
Neronumque  laudibus  boc  modo  immorari  voiuerit.  Certius  sane  et  facilius  iudicium  est  de  versibu£ 
41 — 48.,  de  quibus  Peerlkampius  sic  disputat:  »Q.ui  primus  alma  risit  adorea.  Glossa  poetica 
grammatici  illum  diem  explicantis.  Et  observa,  plurimas  glosscu  a  voce  qui  inciperef  cuius  rei  in 
Horatio  multa  vidimus  exempla,  et  in  hoc  ipso  carmine  v.  18.  Neque  mihi  placet  alma  adorea, 
neque  glossa  vera  est.  Dicit  enim  auctor,  victoriam  apvd  Metaurum  fuisse  primam,  quam  Romani 
reportaverint ,  ex  quo  Hannihal  in  ItaUam  venit.  Atqui  constat,  iam  a.  U.  c.  538.  et  duobus  sequen- 
tihus  Poenos  a  M.  Claudio  Marcelio  praetore  apud  Nolam  fuisse  profligatos.  Clades  apud  Metaurum 
accidit  a.  U.  c.  546.  MarceUus  prima  victoria  Nolana  docuit  Hannihalem  vinci  posse,  eaque  res 
Romanis  de  re  summa  fere  iam  desperantihus  animum  reddidit.  Itaque  historici  dies  Nolanos  multis 
laudihus  celehraverunt.  Liv.  XXIII.  16.  Plutarch.  MarceU.  c.W.  extr.  Valer.  Max.  I.  6.,  9.  Atque 
ista  victoria  Nolana  tam  crebro  et  grato  omnium  sermone  usurpabatur,  ut  propemodum  res  in  pro- 
verhium  abierit.  Cic.  Brut.  8.  Hieron.  Ep.  1.«  Quae  contra  haec  Orellius  dicit,  nibil  valent. 
Dixerit  fortasse  quispiam  Claudii  Neronis  victoriam  ideo  primam  ex  quo  Hannibal  in  Italiam  inva- 
serit  appellari ,  quia  prima  illa  tanti  momenti  fuerit,  ut  Hannibal  de  rebus  suis  desperare  cogeretur ; 
sed  boc  totius  loci  ratio  non  admittit.  —  Iniuria  deinde  Peerlkampius  dxopoXopav  vituperat  quod 
flamma  dicatur  per  taedas  equitasse,  ad  quod  satis  respondit  Orellius.  Pergit  ille  ad  w.  45.  sqq. : 
"Horatii  sententia  est:  Victoria  apud  Metaurum  animot  Hannibali  fregit,  et  tandem  dixit:  uVicti 
a  nohis  toties  Romani  nos  vicere.  Actum  de  nobis  est  Hasdrubale  interemto.»  Quae  post  cladem 
Hasdrubalis  accidere,  non  huc  pertinent  et  ah  oratione  Hannihalis  aliena  sunt.  Agitur  de  laude 
Claudii  Nercnis ,  non  aliorum  imperatorum ,  qui  posf  Neronem  praeclare  de  patria  meriti  sunt.  Ne 
dicam  quam  humile  sit  hoc  loco  post  hoc.  —  Romana  puhes  crevit.  Scholiasttie  interpretantur 
Roma  crevit.  Et  bene  diceretur  Roma  crescere.  Sed  pubes  Romana  Latine  non  potest 
significare  Romam.  Est  enim  exercitus  Romanus  ex  adolescentibus  compositus,  ut  THbull.  I.  7.  5. 
lam  exercitus  crescit  secundis  laboribus  esset  exercitus  numero  augetur.  LieUinum  est  res 
Romana  crevit,  non  pubes  Romana.  Ut  Graece  Eurip.  Suppl  323.  patria  iv  roTc  7r6vot<nv 
ao^etat.  (Quae  contra  hanc  verissimam  disputationem  ex  Bosschae  interpretatione  Orellius  affert 
Ovid.  Her.  15.,  117.:  Gaudet  et  e  nostro  crescit  maerore  CharaxuSj,  et  Liv.  V.  16.:  Veiis  interim 
non  animi  tantum  in  dies,  sed  etiam  vires  crescebanti  ea  nihil  omnino  ad  rem  faciunt ;  et  posterior 
quidem  locus  cuius  sexcenti  possunt  afferri  similes  ne  forma  quidem  dicendi  aptus  est.  Nec  tamen 
iure  Peerlkampius  dubitat  num  recte  secundi  dicantur  lahores.  Certe  similiter  Quintil.  X.  7.,  17.: 
secundos  impetus  uuget  placendi  cupido.)  Poenorum  tumultu.  Tumultus  de  bello  tam 
atroci  tamque  diutumo  verhum  lenius  est.  (Ne  his  quidem  Orellius  recte  obloquitur.)  Fana  deos 
habuere  rectos.  Quia  dii  stant  recti,  hinc  non  inteUigitur  templa  esse  refecta.  Alii  interpretantur : 
dii  et  cultus  deorum  restitutus  est  in  integrum,  sacra  instaurata  sunt.  Ergo,  ut  hoc  utar,  luppiter 
rectus  est  signifieat  sacra  lovi  instaurata  sunt?  Non  puto.  Alii  emendarunt  tectos.« 
In  his  argutatus  est  vir  doctissimus.  Si  templa  prius  vastata  iterum  deos  babent  rectos ,  i.  e.  si  simu- 
lacra  quae  fuerant  deiecta  in  bases  suas  restituta  sunt,  necessario  sequitur  etiam  templa  esse  restituta. 

Sed  caput  rei  est,  quod,  ut  ctiam  Peerlkampius  significavit,  intcr  Claudii  Neronis  victoriam  et  Hau- 
nibalis  accepto  eo  nuntio  orationem  res  alienae  et  longioris  temporis  tam  inepte  interponuutur, 
ut  Horatii  ingenio  iniuriam  faciat  qui  ista  ab  illo  scripta  esse  nsseveraverit.  —  Deinde  in  Hannibalis 
oratione  haec  legunlur  w.  61.  sqq,  i   .. 

Non  Hydra  secto  corpore  firmior  Carthagini  iam  non  ego  nuntios 

Vinci  dolentem  crevit  in  Herculem,  Mittam  superbos:  occidit,  occidit  lOl 

Monstrumve  submisere  Colchi  Spes  omnis  et  fortuna  nostri 

Maius  Echioniaevc  Thebae.  Nominis  Hasdrubale  interempto. 

Merses  profundo,  pulchrior  evenit;  65.     Nil  Claudiae  non  perficient  manus, 
Luctere,  multa  proruet  integrum  Quas  et  benigno  numine  luppiter 

Cum  laude  victorem  geretque  De/endit  et  curae  sagaces  15. 

Proelia  coniugihus  loquenda.  Expediunt  per  acuta  belli. 

Versus  65 — 68.  uon  solum  eo  mihi  videutur  vituperandi  esse,  quia  quasi  commentarium 
qucndam  quattuor  antecedeulium,  maxime  vv.  61  62.  praebent  nec  quidquam  continent,  quod  non 
iam  illa  Claudii  cum  hjdra  comparatione  sit  expressum,  sed  ctiam  quia  oratio  laborat.  Nam  sive 
v.  65.  evenit  legeris,  et  tempore  peccatur,  cum  sequantur  futura  proruet  —  geret,  quae  plures 
libri  in  iisque  optimi  tuentur,  et  sine  cxemplo  evenire  positum  pro  exire  aut  emergere;  sive  cum 
quibusdam  libris  exiet  scripseris,  invito  Horatio  obtrudimus  formam  verbi  inusitatam.  —  Vv.  66.  sq. 
conveniunt  cum  Hannibalis  verbis  apud  Livium  XXVII.  15.  Seu  vicit  (Romauus),/ero«Ver  instat  victis ; 
seu  victus  est,  instaurat  cum  victoribus  certamen;  magisque  etiam  apud  lustin.  XXXI.  5.:  Cu7n  Ro- 
mano,  seu  occupaveris  prior  aliquay  seu  viceris,  tamen  etiam  cum  victo  et  iacente  luctandum  est,  uude 
nostra  forlasse  originem  duxisse  conieceris. —  Merito  interpretes  laborarunt  explicandis  \ erhxs  proelia 
coniugibus  loquendaF  Utrorumnam  coniugibus?  Romanorumne  an  Carthaginiensium?  au  utrorum- 
que?  Qui  comparaverunt  Salustii  locum  (fr.  204.  p.  257.  Gerl.):  Hispanis  mos  fuit  ut  in  heUa 
euntibus  parentum  facta  memorentur  a  matrihus,  Romauorum  coniuges  dici  putarunt,  quae  de  illis 
proeliis  et  cum  filiis  et  inter  se  cum  voluptate  iustaque  gloriatione  verba  faccreut.  Ad  quae  recte 
Peerlkampius:  »Sed  laus  ea  est  tenuis,  si  feminae  tantum  de  virtuie  militari  loquantur  et  mulieres 
interfectorum  doleant.  Neque  ea  laus  est  diuturna,  finienda  nempe  cum  morte  earum  quae  ma- 
ritos  amiserant.K  Quod  vero  idem  cmeudandum  putat  proelia  carminibus  loquenda,  me  nou 
habet  assentientcm ,  et  quod  haec  mutatio  audacior  est  et  quod  auctori  ipsi  librorum  scripturam 
deberi  existimo,  qui  fortasse  ex  I.,  I.  24  bellaque  matribus  detestata,  IV.  9,  21.  dicenda  Musis 
proelia,  15.  1.:  Phoebus  volentem  proelia  me  loqui  sua  conflavit.  Horatio  autem  sicut  tam  iosui- 
sam  sententiam  crimiui  daremus,  ita  interpolatori  facile  condonamus. 

Horatius  cum  hoc  carmen  gravissime  iis  verbis  conclusisset  quibas  summa  exprimeretur 
quasi  prbrsus  concidentis  Hanuibalis  desperatio:  Carthagim  iam  non  ego  nuntios  Mittam  super- 
hos:  occidit,  occidit  Spes  omnis  et  fortuna  nostri  Nominis  Hasdrubale  interempto,  quibus  etiam 
Neronum  laus  maxime  extollitur;  interpolator  hanc  stropham  addidit:  Nil  Claudiae  —  per  acuta 
helli.     Quae  inepta   esse  iam  ex  eo   apparet,  quod  interpretibus   dubitatioDem  moverunt,  utram 

HaDDibalis  esseDt  verba  aD  poetae.  Mire  autem  fit,  ut  par  utriusque  seuteutiae  sit  momeutum.  Cum 
euim  prorsus  sit  alicua  ab  HaDoibale  ista  oratio,  poetae  debet  esse;  pariterque  coutra,  quia  iuscite 
illo  loco  haec  auctoris  verba  addereutur,  oratiooi  suot  adiicieuda  HaoDibalis.  Ergo  oeutrum 
potest  stare.  Quod  recte  perspexit  Peerlkampius  simul  de  oratiouis  vitiis  moDeos:  »Alii  putant 
haec  verba  esse  Hannibalis,  alii  poetae,  ego  grammatici.  Horatius  haec  orationi  addere  non  potuit. 
Sic  enim  perit  rei  antecedentis  gravitas.  Et  dubito  an  manus  Claudiae  bene  dicantur  manus 
Claudiorum,  gentis  Claudiae.  —  Hannibalem  Aaec  de  daudio  /acere  augurantem,  est  ignorare 
ingenium  Poeni.  Acuta  belli  parum  Latine  sonat,  nec  convenit  cum  verbo  expediunt.  Quanto 
pulchrius  finitur  carmen  dicto  Hannibalis,  qui  conspecto  capite  fraterno  exclamasse  dicitur :  Agno- 
sco  fortunam  Carthaginis.  Liv.  XXVII.  51.«  Id  his  quae  de  Claudiis  manibus  dicta  sunt, 
iu  dubio  reliDquo;  quod  autem  ille  poetam  putat  scripturum  fuisse:  Nil  Claudii  non  efficient 
manu,  Quos  et  benigno  cett.,  ue  sic  quidem  oratiooem  omni  offeosioDe  fore  liberam  mox  vide- 
bimus.  Neque  acuta  belli  equidem  damuaverim.  Nam  potest  imago  ducta  esse  a  seutibus,  spiuis, 
similibus,  quibus  Irauseuutes  facile  iuhaerescimus  et  impedimur.  Suut  vero  alia  quae  mihi  displi- 
ceant.  Primum  eoim  defendit  dod  satis  grave  mihi  videtur,  quia  Inppiter  non  defendere  tantum, 
sed  etiam  promovere  et  adiuvare  putandus  est  Neroues  ultro  hostem  aggredieotes.  Deiode  cura^ 
sagaces  oon  addito  prooomiue  dubium  relioquitur  lovisne  siot  an  Claudiorum,  nisi  forte  a  love 
alienae  sunt  curae  sagaces.  Claudios  autem  cum  scriptor  intelligi  vellet,  prooomen  addendum 
erat  ipsorum  aut  suae,  qua  quidem  parte  laborat  quam  supra  commemoravi  Peerlkampii  emendatio. 
Sufficere  haec  arbitror  ad  stropham  hanc  condemnandam.  { 

